Det hyggelige Pension Georg ligger centralt placeret i et fredeligt område i midten af Westendorf. Med kun 300 meter op til T-liften på skiskolens pist og 100 meter til byens butikker, er hotellet ideelt for de rejsende, der ønsker nemhed og hygge samtidig med en central placering. Den centrale placering står dog ikke i vejen for, at gæsterne på Pension Georg kan nyde den smukke udsigt ud over de frie marker bag Holzham og dalens mange sneklædte bjerge.
Efter en begivenhedsrig og aktiv dag på bjerget, er hotellets eget fællesrum og fjernsynsstue det oplagte valg, når der skal slappes af, hygges og uddelt priser for dagens vildeste skihop, bedste styrt eller flotteste stil. I en hjemlig atmosfære danner hotellets egen lille restaurant rammerne for en god morgenmadsbuffet, traditionelle retter og hjemmelavede á la carte menuer. Hvis energien er til det, kan man tage en duel ved hotellets eget bordtennisbord eller dartskive. Hotellet tilbyder parkering og fri internet. De firbenede, pelsklædte venner er også velkomme på Pension Georg – blot man spørger.